Előterjesztés a Zalakaros Város Önkormányzata Képviselőtestülete 2022. november 24-én tartandó ülésére

Tárgy: Karosi Krónika 2023. évi megjelenése
Előterjesztést készítette: Bányai Edit, jegyzői asszisztens
Tisztelt Képviselőtestület!
A Karosi Krónika 2023. évi megjelenése érdekében Zalakaros Város Önkormányzatának ajánlatkérést szükséges eljuttatni a Zalai-Téma Kiadói Kft-hez, mint a Karosi Krónika felelős kiadói, alapítói jogaival rendelkező jogi személyhez. Az ajánlatkérés tárgya: Zalakaros települést érintő programok, eseményekről szöveges tartalmai, és a Zalakarosi Közös Önkormányzati Hivatal felhívásai, megjelentetése nyomtatott formában, valamint a zalakaros.hu/onkormanyzat oldalon online formában.

2022. évben 2022.01.01. napjától 2022.12.31. illetve 2022.01.01. napjától 2022.06.30. vonatkozóan kértünk ajánlati árat. A megbízási szerződés megkötése végül 2022. január 01. napjától 2022. december 31. napjáig került megkötésre 
A kiadványban megjelentetett cikkek megírását, rögzítését, a fotózást, képfeldolgozást, a szerkesztést, korrektúrázást, a számítógépes tördelést, a nyomdai előkészítést, valamint a nyomtatást 2023. évre továbbra is két opcióra és két időtartamra vonatkozóan kérnénk a Kft-től. 

Nyomtatott sajtótermék:

Nyomtatott sajtótermékben történő, papír alapú megjelentetéssel kapcsolatos paraméterek: 

Papír: 65 g-os ofszet papír

Példányszám: 1.000 db

Méret: A/4

Kötészet: hajtva

Megjelenések száma: 12/ év 

Bérelt oldalak száma: 10 oldal  

Kivitelezés (lapszámonként): 5 oldal fekete-fehér, 4 oldal (zöld) kísérőszínes, 4 szín color (színes) kivitelezés nélkül.

A kiadásra vonatkozó ajánlati árat 2023.01.01. napjától 2023.12.31. illetve 2023.01.01. napjától 2023.06.30. vonatkozóan kérnénk megadni.
Internetes megjelenés: 

A városi eseményekről szóló cikkek, fotók, felhívások és programok feltöltése zalkaros.hu/onkormányzat aloldalra, a papír alapú megjelenést megelőzően, Online formában történő megjelenés tárgyában.  

Az ajánlati árat 2023.01.01. napjától 2023.12.31. illetve 2023.01.01. napjától 2023.06.30. vonatkozóan kérnénk megadni.
Határozati javaslat:
A Képviselőtestület
1. Elfogadja a Zalai-Téma Kiadói Kft. részére megküldendő ajánlatkérést az előterjesztetés szerinti technikai és időbeli paraméterek szerint, Zalakaros települést érintő programokról, eseményekről szóló szöveges tartalmak, valamint a Zalakarosi Közös Önkormányzati Hivatal felhívásainak nyomtatott sajtótermékben és a zalakaros.hu/onkormányzat alodalon on-line formában, a papír alapú megjelenést megelőzően történő megjelenése” tárgyában.
2. Felkéri a Hivatalt, hogy az ajánlatkérés eredményéről a 2022. decemberi soros ülésen adjon tájékoztatást.

3. A kiadás pénzügyi fedezetéről a beérkezett ajánlat ismeretében határoz.

Határidő:             azonnal
Felelős:               Novák Ferenc polgármester

Operatív felelős: Bányai Edit, jegyzői asszisztens


Zalakaros, 2022. október 18.







Novák Ferenc
 polgármester
Pénzügyi és Igazgatási Bizottság határozata:

A bizottság javasolja a képviselőtestület számára a Karosi Krónika megjelenési felület vásárlása napirend kapcsán az előterjesztés szerinti határozati javaslat elfogadását, azzal a kiegészítéssel, hogy a képviselőtestület kérje fel a polgármestert, hogy egzakt módon fogalmazza meg az önkormányzati elvárásokat a szerkesztő felé.
